b'\n_START_ARTICLE_\nErwin Angermeyer von Rebenberg\n_START_SECTION_\n\xc5\xbdivljenjepis\n_START_PARAGRAPH_\nLeta 1910 je opravil enoletni voja\xc5\xa1ki rok in nato pri\xc4\x8del s \xc5\xa1tudijem medicine na Univerzi na Dunaju; doktoriral je 10. maja 1913._NEWLINE_Med prvo svetovno vojno je bil sprva zdravnik v 5. pehotnem polku (1914-17), nato pa je bil prestavljen na Dunaj._NEWLINE_Po vojni je ostal v vojski; med letoma 1920 in 1933 je bil bataljonski zdravnik 3. alpskega lovskega bataljona; v tem \xc4\x8dasu je opravil tudi te\xc4\x8daje za voja\xc5\xa1kega gorskega vodnika. Za tri mesece je bil dodeljen 3. pionirskemu bataljonu, nato pa se je vrnil nazaj h gorskemu bataljonu (1933-35). Nato je bil polkovni zdravnik 12. pehotnega polka (1935-37) in brigadni zdravnik 8. brigade (1937-38)._NEWLINE_Po an\xc5\xa1lusu je bil preme\xc5\xa1\xc4\x8den v Wehrmacht. Sprva je bil zdravnik v 18. voja\xc5\xa1kem okro\xc5\xbeju (1938-39), nato pa korpusni zdravnik v zaledju 18. armadnega korpusa (1939)._NEWLINE_Med drugo svetovno vojno je nato bil divizijski zdravnik 56. pehotne divizije (1939-40), zdravnik pri Vi\xc5\xa1jemu poveljstvu za posebne namene LX (1940-41), korpusni zdravnik 38. armadnega korpusa (1941-43), nakar je bil postavljen v rezervo._NEWLINE_Upokojil se je 30. aprila 1945.'